Проект

Татарстан Республикасы

Дәүләт Советы депутатлары

Л.Н Шәфигуллин,

Р.Р. Гайзатуллин,

М.Һ. Галиев

тарафыннан кертелә

**«Татарстан Республикасының мәгълүмат системалары һәм аны мәгълүматлаштыру турында» Татарстан Республикасы Законының**

**10 һәм 15 статьяларына үзгәрешләр кертү хакында**

ТАТАРСТАН РЕСПУБЛИКАСЫ

ЗАКОНЫ

**1 статья**

«Татарстан Республикасы мәгълүмат системалары һәм аны мәгълүматлаштыру турында» 2007 елның 13 ноябрендәге 58-ТРЗ номерлы Татарстан Республикасы Законына (Татарстан Дәүләт Советы Җыелма басмасы, 2007, № 11; 2010, № 12 (II өлеш); 2014, № 4; 2016, № 7 – 8; Татарстан Республикасы законнар җыелмасы, 2018, № 78 (I өлеш); 2023, № 56 (I өлеш) түбәндәге үзгәрешләрне кертергә:

1) 10 статьяга түбәндәге эчтәлектәге 7 өлеш өстәргә:

«7. Дәүләт мәгълүмат системаларындагы мәгълүматны «Мәгълүмат, мәгълүмат технологияләре һәм мәгълүматны яклау турында» 2006 елның
27 июлендәге 149-ФЗ номерлы Федераль законның 16 статьясында билгеләнгән мәгълүматны яклау турындагы таләпләргә туры килми торган башка мәгълүмат системаларына тапшыру рөхсәт ителми.»;

2) 15 статьяның 2 өлешендә «системаларындагы» сүзләреннән соң «, дәүләт органнарының, дәүләт унитар предприятиеләренең, дәүләт учреждениеләренең башка мәгълүмат системаларындагы» сүзләрен өстәргә.

**2 статья**

Әлеге Закон рәсми басылып чыккан көненнән үз көченә керә.

Татарстан Республикасы

 Рәисе